মন্তে ভিসো
মন্তে ভিসো অথবা মনভিসো (ইতালীয় উচ্চারণ: [moɱˈviːzo]; অক্সিতঁ: Vísol; পিয়েমন্তেজে: Brich Monviso অথবা Viso) হলো কটিয়ান আল্পস পর্বতশ্রেণীর সর্বোচ্চ পর্বত। এটি ফরাসী-ইতালীয় সীমান্তের নিকটবর্তী ইতালির পিয়েমন্তে প্রশাসনিক অঞ্চলে অবস্থিত। এটি এর পিরামিড-সদৃশ আকৃতির জন্য সুপরিচিত, কারণ এর সংলগ্ন শৃঙ্গগুলো থেকে এটি প্রায় ৫০০ মিটার উঁচু। এটিকে সুদূরবর্তী আল্পস পর্বতমালার চূড়া থেকে পরিলক্ষিত করা যায়। ২৯ মে, ২০১৩ সাল থেকে এটি ফ্রান্সের সাথে আন্তঃসীমান্ত বায়োস্ফিয়ার রিজার্ভ হিসেবে ইউনেস্কো দ্বারা সংরক্ষিত রয়েছে।